**ОТЧЕТЕН ДОКЛАД**

**ЗА ДЕЙНОСТТА НА Н.Ч.”ЕЛИН ПЕЛИН-1927” ЗА 2023 год.**

**С.ОБОРИЩЕ, ОБЩ.ВЪЛЧИ ДОЛ, ОБЛ.ВАРНА**

**I.АКТУАЛНО СЪСТОЯНИЕ.**

Отчетните събрания на Народните читалища по ЗНЧ и Устава на читалището се отчитат до 31-март. Читалищното Настоятелство отчита дейността си за изтеклата 2023 год. В изпълнение на чл.10 от ЗНЧ Н.Ч.” Елин Пелин-1927” е вписано в Регистъра на народните читалища към Министерството на културата с действаща библиотека вписана в Регистъра на обществените библиотеки.

Н.Ч.”Елин Пелин-1927г” е юридическа организация с нестопанска цел- с традиционна, многообразна и разнообразна дейност.

Нашето читалище се утвърди като място за развитие на творческа дейност и комуникация на населението от всички възрастови категории. За всеки човек, независимо от неговата възраст, политически възгледи, социален статус и интереси, обслужва населено място с.Оборище.

**II.МАТЕРИАЛНО ТЕХНИЧЕСКА БАЗА**

Сградата на Н.Ч.”Елин Пелин-1927” с.Оборище е позната на всички, поне веднъж всеки човек е бил тук като зрител, посетител, читател, потребител. Читалищната сграда е построена през годините 1958-1961 г., изключително с дарени средства и на основата на доброволен труд на населението. Читалището се състои от една сграда, в нея се помещава и Кметството на селото. Разполагаме с малък салон, който се използва за събрания, мероприятия и провеждане на избори. От община гр.Вълчи дол бяха поставени щори на прозорците на малкия салон и библиотеката, както и бяха доставени пейки и маси.

По силата на ЗНЧ е предоставен сграден фонд за безвъзмездно ползване и стопанисване. От 2017 год. не е направен никакъв ремонт на читалищната сграда, в момента има течове и падаща мазилка в библиотеката, фоаето и стълбището. Големият салон не се ползва от петнадесет години, защото има падаща мазилка, изгнила дограма, течове и няма ел. захранване. За обновяване, поддържане и частичен ремонт на материално техническа база и сградният фонд на читалището се надяваме на субсидии от общинския бюджет и на програми и проекти обявени от Министерството на културата.

**III.КУЛТУРНО-МАСОВА ДЕЙНОСТ**

Към читалището имаме клуб в който се включва населението от всички възрасти.

1.”Езикът е живата душа на хората”- по –случай международния ден на майчиния език, беседа с жените.

2.”Ден на цветята”- почистихме и засадихме цветя в градината пред читалището и кметството.

3.Ден на Ботев и загиналите за свободата на България- поднасяне на цветя пред паметната плоча” Загинали за Родината”.

4.”Еньов ден”-събиране на лечебни билки-липов цвят, маточина, кантарион. С беседа за опазването и лечебните им свойства.

5.Проведе се беседа на тема” Най-практичните и вкусни рецепти за домашно приготвени туршии, лютеници и сладка”- обмениха се рецепти и опит при консервирането.

6.Съвместно с кмета на с.Оборище се организира коледно тържество, което се проведе в гр.Добрич-р-нт”Приятели”.

Населението ни е смесено и заедно празнуваме всички празници. Децата обикалят селото на Байрям, като събират бонбони и лакомства. На Велик ден си разменяме боядисани яйца и козунак. Тези празници символично изразяват стремежа на хората към здраве, мир и сговор.

**IV.БИБЛИОТЕЧНА ДЕЙНОСТ**

Средище за малки и големи, читалищните библиотеки пазят историята на книгата и качествено задоволяване на нуждите на читателите. Мисия, разбираема и убедителна, която да накара читателите да припознаят библиотеката като привлекателно място с неограничен и свободен достъп.

Библиотечният фонд на читалището в момента е 3444 тома литература.

Няма закупени нови книги.

От Общинска библиотека гр.Вълчи дол целогодишно читалищния секретар взима нови и търсени книги за читателите на с.Оборище, за 2023 год. над 100 книги.

За бележити дати и годишнини се правят кътове и витрини.

1.Христо Ботев-Публицист и революционер-кът.

2.Васил Левски-Апостола на свободата-витрина

3.Трети март- Освобождението на България от османско робство-кът.

4.Седмица на детската книга и изкуствата- изложба на детска литература в библиотеката, „В царството на книгите”.

5.С настъпването на лятната ваканция на децата се откри нова форма на работа „Весела ваканция на село”. Рисунки на любими теми, игри и други занимателни дейности-изработване на различни сувенири от подръчни материали.

**V.ЦЕЛ НА РЪКОВОДСТВОТО НА ЧИТАЛИЩЕТО**

Основната цел в работата на читалищното Настоятелство през 2023г. беше развитие и обогатяване на културния живот на селото, запазване на местните традиции и обичаи. Съвместна работа с кметството и общината, РЕКИЦ читалища гр.Варна, оказва методическа помощ при провеждане на културни социално значими събития, както и друга подкрепа на читалищните секретари. Консултантска помощ е предоставена както лична, така и по телефона и електронна поща. През отчетния период при съставяне и попълване на информационни карти с годишните отчети и пререгистрация на читалищата благодарим на Г/жа Саша Стоева.

Редовно се провеждат заседанията и събранията на читалищното Настоятелство и се взимат необходимите решения.

Екипната работа в читалището е на добро ниво, но винаги може да се желае повече в тази насока. Наред с своите служебни ангажименти, членовете на читалищното Ръководство са и участници в културно масови мероприятия.

**VI.ФИНАНСИРАНЕ И ОТЧЕТНОСТ**

Дейността на читалището е обезпечена с държавна субсидия. Средствата за читалищата се разпределят от комисия определена със заповед на Кмета на Общината и по механизъм определен от Министерството на културата, като средствата се предоставят на читалището за самостоятелно управление съгласно Чл.23, ал.1 от ЗНЧ.

Читалището ни набира средства от членски внос, наеми. Финансово-счетоводната отчетност е съобразена със законовите норми. В срок до 31 март Читалищното Настоятелство приема финансов отчет за преходната година на отчетното събрание.

Председател: Мехбед Беяминов

